NATO hap takimin e nivelit të lartë
Takimi ku po diskutohet për krizën në Ukrainë, Shtetin Islamik dhe Afganistanin, konsiderohet ndër më të rëndësishmit prej shumë vitesh
NATO-ja filloi sot takimin dyditor të nivelit të lartë, që po konsiderohet si një nga më të rëndësishmit e aleancës prej shumë vjetësh. Udhëheqësit botërorë, të mbledhur në Uells të Britanisë, po diskutojnë për rrezikun e grupit Shteti Islamik, Afganistanin dhe krizën mes Ukrainës dhe Rusisë. Si reagim ndaj atij që shihet gjerësisht si agresion rus, ata pritet të ndërmarrin hapa energjike për formimin e një force ushtarake të ndërhyrjes së shpejtë, që të mund të dislokohet me shpejtësi në zona të caktuara në Evropën Lindore. Takimi i sotëm filloi me një ceremoni për të nderuar forcat e armatosura të të gjitha vendeve pjesëmarrëse në Forcën Ndërkombëtare të Sigurisë që kanë luftuar në Afganistan. David Cameron, kryeministri i vendit mikpritës i përmblodhi sfidat madhore globale në komentet e tij në fillim të konferencës: tha ai. Sekretari i Përgjithshëm i NATO-s, Anders Fogh Rasmussen, para takimin e akuzoi Rusinë se po sulmon Ukrainën. Presidenti ukrainas, Petro Poroshenko u takua me Presidentin amerikan Barack Obama, kryeministrin britanik Cameron dhe udhëheqës të tjerë para se të hapej takimi. Një nga temat që po diskutohen është krijimi i një force të ndërhyrjes së shpejtë, për të fuqizuar praninë ushtarake në vendet anëtare të aleancës në kufi me Rusinë për të frenuar dhe nëse është e nevojshme për të reaguar ndaj çdo lëvizjeje të mundshme ushtarake ruse në ato zona. Seanca e parë sot u përqendrua tek Afganistani, një nga çështjet kryesore të takimit të nivelit të lartë. tha Sekretari i Përgjithshëm i NATO-s, Anders Fogh Rasmussen. Megjithëse kriza në Ukrainë dhe fashitja e misionit të NATO-s në Afganistan janë ndër temat kryesore në program, disa nga diskutimet më të rëndësishme mund të zhvillohen jashtë seancave, ku udhëheqësit e Shteteve të Bashkuara dhe Britanisë do të përpiqen të përforcojnë mbështetjen për një përgjigje ndërkombëtare ndaj ekstremistëve të grupit të Shtetit Islamik në Irak dhe Siri.